[{"text_idx": "#000005", "text": "\"Viimaks on mul o\u0303igus naerda pa\u0308rast seda, kui olen tapnud nii palju tegelasi,\" u\u0308tles Verdi oma viimase ooperi kohta. Kogu elu oli Verdi pu\u0308u\u0308dnud kirjutada koomilist ooperit, leidmata o\u0303iget materjali. Kui mitte arvestada Verdi nooruspo\u0303lve ebao\u0303nnestunud katsetust ooperiga \"Kuningas u\u0308heks pa\u0308evaks\" (1840) on \"Falstaff\" ainus koomiline ja u\u0308ldse viimane ooper helilooja sulest. Libreto kirjutas Arrigo Boito Shakespeare'i komo\u0308o\u0308dia \"Windsori lo\u0303busad naised\" ja ajaloolise na\u0308idendi \"Henry IV\" ainetel."}, {"text_idx": "#000006", "text": "Sir John Falstaff on kogenud suli, kellel pole vastutustunnet ega moraalseid po\u0303himo\u0303tteid. Sellegipoolest on ta seltskonnalo\u0303vi, keda armastatakse tema u\u0308rgse eluro\u0303o\u0303mu pa\u0308rast. Ooperi keskmes on tema pu\u0308u\u0308dlus leida rahalisele kitsikusele lahendus, kasutades a\u0308ra kaht jo\u0303ukalt abielus olevat daami. Falstaff kirjutab kummalegi naisele identse armastuskirja ja arvab, et sellega on asi korras. Kuid tema ohvrid pole rumalad: nad avastavad Falstaffi pettuse ja otsustavad alatule mehele o\u0303petust anda."}, {"text_idx": "#000009", "text": "Ro\u0303o\u0303msameelne paks kelm Falstaff pitseerib ko\u0303rtsis aega veetes kinni kaks kirja. Teda ja\u0308lgivad tema ka\u0308ratsevad kaaslased Bardolfo ja Pistola.Falstaff on va\u0308lja mo\u0303elnud plaani oma rahapuuduse leevendamiseks: ta on kirjutanud u\u0308hesugused kirjad proua Page'ile ja Fordile, kahele jo\u0303uka linnakodaniku naisele, kellega ta loodab so\u0303lmida tulusa suhte. Saabub riiakas dr Caius, kes kohe Falstaffiga tu\u0308li norima hakkab, va\u0308ites, et tema ko\u0303lbeliselt laostunud so\u0303brad Bardolfo ja Pistola jootsid ta eelmisel o\u0303htul purju, tegid ta taskud tu\u0308hjaks, lo\u0303id tema teenreid ning varastasid kaks ta hobust. Falstaff on alandatud doktor Caiuse suhtes rahulik ja u\u0308ksko\u0303ikne ning doktor lubab pu\u0308halikult, et ei joo selliste kaabakatega enam kunagi. Falstaff manitseb voorust ja ko\u0303lblust teeseldes oma kaaslasi nende edasise ka\u0308itumise pa\u0308rast: \"Varastage viisakalt ja o\u0303igel hetkel.\"Falstaff ka\u0308sib Bardolfol ja Pistolal toimetada oma armastuskirjad proua Fordile ja proua Page'ile, kuid nad keelduvad, va\u0308ites, et sellises salakavalas plaanis osalemine oleks vastuolus nende po\u0303himo\u0303tete ja autundega. Falstaff ei lase end heidutada, vaid kutsub paaz\u030ci, kes toimetab kirjad kohale."}, {"text_idx": "#000011", "text": "Heas tujus u\u0308hinevad prouad Page ja Quickly Alice Fordi ja tema tu\u0308tre Nannettaga. Meg Page ja Alice Ford vo\u0303rdlevad Sir John Falstaffilt a\u0308sja saadud kirju ning avastavad, et need on u\u0308hesugused.Naised puhkevad naerma ja po\u0303lgavad Falstaffi ha\u0308bematust, otsustades jultunud ru\u0308u\u0308tlile o\u0303ppetunni andmiseks talle ka\u0308tte maksta. Saabuvad Ford (Alice'i abikaasa), Fenton (kes soovib abielluda Fordi tu\u0308tre Nannettaga), dr Caius (kosilane, keda Ford peab Nannetta jaoks sobivamaks) ning Bardolfo ja Pistola, kes loodavad Falstaffile enda alandamise eest ka\u0308tte maksta. Bardolfo ja Pistola reedavad Falstaffi ning paljastavad ha\u0308rra Fordile tema plaani Windsori naisi vo\u0303rgutada. Mehed lahkuvad, et oma intriige kavandada, kuid Fenton ja Nannetta ja\u0308a\u0308vad maha teineteisega kurameerima. Nannetta on ha\u0308iritud, kuna tema isa on korraldanud talle abielu po\u0303lastusva\u0308a\u0308rse dr Caiusega. Naised peavad salano\u0303u, mida Falstaffiga ette vo\u0303tta. Nad otsustavad saata proua Quickly Falstaffi juurde so\u0303numiga, et Alice Ford on tema pakkumisega no\u0303us. Abikaasade teadmata on ka mehed pununud intriige Falstaffi lo\u0303ksumeelitamiseks: Ford kohtub Falstaffiga maskeeritult ja varjatud nime all. Ta meelitab Falstaffi oma majja, et teda karistada."}, {"text_idx": "#000012", "text": "II vaatus, 1. stseen: Sukapaela ko\u0303rtsis"}, {"text_idx": "#000013", "text": "Bardolfo ja Pistola teesklevad patukahetsust, paludes Falstaffil neile andestada ja head suhted taastada. Proua Quickly kummardab Falstaffi ees ja ko\u0303netab teda peenelt pilkavas toonis tiitliga Teie majesteet, meelitades naiivset ru\u0308u\u0308tlit ja ajades ta segadusse.Proua Quickly u\u0308tleb Falstaffile, et Alice on u\u0308ks o\u0303nnetu naine. Falstaff olevat a\u0308ratanud tema kire ja naine ihkab meeleheitlikult mehe armastust.Proua Quickly korraldab kiirelt Falstaffi ja Alice'i kohtumise, kui tolle armukade abikaasa on eemal. Falstaff on enesega rahul. Bardolfo teatab, et u\u0308ks vo\u0303o\u0303ras soovib Falstaffiga tutvuda. Tema nimi on sinjoore Fontana (maskeeritud ha\u0308rra Ford). Ta toob Falstaffile kingituse, suure pudeli Ku\u0308prose veini, na\u0308idates sellega u\u0308les oma ta\u0308nu. Sinjoore Fontana po\u0308o\u0308rdub Falstaffi poole auva\u0308a\u0308rsel toonil lootes, et suurte teadmistega Falstaff suudab kindlasti Fontana kitsikusest pa\u0308a\u0308sta. Ta u\u0308tleb Falstaffile, et tunneb meeleheitlikku armastust voorusliku pr Fordi vastu, kuid seni pole naine tema armastusele vastanud. Ta pakub, et kui Falstaff aitaks teda, vo\u0303luks proua Fordi, sulataks ta u\u0308les ja vo\u0303idaks tema poolehoiu, oleks naine pa\u0308rast seda tema suhtes ehk leplikum. Sinjoore Fontanal on lihtne Falstaffi veenda, pakkudes talle tasuks kulda, kui ta aitab Fontanal proua Fordi soosingut vo\u0303ita. Falstaff on ideest vaimustuses. Ko\u0303hklemata vo\u0303tab ta vastu tasu, o\u0308eldes justkui mo\u0308o\u0308daminnes, et tal on kohtumine proua Fordiga juba kokku lepitud. Falstaff lahkub, et panna selga oma parimad riided. U\u0308ksi ja\u0308a\u0308nud Ford on segaduses ja ha\u0308mmingus, suutmata uskuda oma naise truudusetust. Ta mo\u0303istab hukka abielu kui institutsiooni ja kuratlikud naised ning vannub ka\u0308ttemaksu. Falstaff naaseb, riietatuna oma ko\u0303ige peenematesse ro\u0303ivastesse. Ka\u0308sika\u0308es va\u0308ljudes vahetavad nad u\u0308lepaisutatud viisakusi: ru\u0308u\u0308tel on oma eelseisvale vo\u0303idule mo\u0303eldes ro\u0303o\u0303mus. Ford on ahastuses ja raevus, kuid peidab tunded teeseldud naeratuste taha."}, {"text_idx": "#000016", "text": "Pa\u0308ikese loojudes po\u0308o\u0308rdub Falstaff pettunult ja kurvalt tagasi Sukapaela ko\u0303rtsi, kus ta kurdab oma ha\u0308bi ja alandust ning kirub maailma o\u0303elust.Ta tellib klaasi ho\u0303o\u0303gveini, kallab selle endale sisse ja jutustab siis, millise ennekuulmatu kohtlemise osaks ta Windsori prouade juures sai. Tasapisi saab vein temast vo\u0303itu ja tema usk iseendasse taastub. A\u0308kki ilmub tema ette proua Quickly, kellel on ja\u0308rjekordne so\u0303num Alice'ilt, kuid Falstaff to\u0303rjub ta eemale. Naise korduvad austusavaldused a\u0308ratavad Falstaffis ka\u0308ttemaksuhimu ja raevu. Proua Quickly pu\u0308u\u0308ab ja\u0308rjekindlalt taastada ru\u0308u\u0308tli usaldust Alice'i vastu: ta apelleerib Falstaffi haavatavusele, kinnitades talle Alice'i ja\u0308tkuvat kiindumust tema vastu. Proua Quickly lepib kokku veel u\u0308he kohtumise Falstaffi ja proua Fordi vahel kesko\u0308o\u0308l Herne'i tamme juures Windsori pargis. Falstaff maskeerib end mustaks jahimeheks, \"mustaks ru\u0308u\u0308tliks\", kes legendi kohaselt seda kohta kummitab. Vandeno\u0303ulased \u2013 Alice, Meg, Nannetta, Ford, Fenton ja dr Caius \u2013 on aga nende vestlust pealt kuulanud. Nad u\u0308hinevad ja otsustavad, et maksavad Falstaffile lo\u0303plikult ka\u0308tte: nad hirmutavad pahaaimamatut Falstaffi, olles maskeeritud haldjateks ja kuraditeks. Ford ja dr Caius punuvad ja\u0308rgmist intriigi. Plaani kohaselt riietab Caius end mungaks ja Nannetta looritatakse valgesse. Nad abielluvad veel sel samal o\u0308o\u0308l ja saavad Fordi o\u0303nnistuse. Proua Quickly kuuleb aga nende plaane pealt ja lubab nad peatada. Ta jookseb Alice Fordi ja Nannettat vandeno\u0303ust teavitama."}, {"text_idx": "#000018", "text": "Kuuvalgel o\u0308o\u0308l kogunevad maskeeritud vandeno\u0303ulased. Fenton u\u0308miseb Nannettale serenaadi. Nannetta saabub ja nad embavad teineteist.Alice Ford ja proua Quickly on otsustanud nurjata Fordi plaanid dr Caius ja Nannetta ametlikult paari panna. Nad annavad Fentonile mungakuue. Ilmub Falstaff, kandmas kahte hirvesarve ja hiiglasuurt keepi. Olles pu\u0308halikult loendanud kesko\u0308o\u0308tunnil ko\u0303lanud 12 kellalo\u0308o\u0308ki, kuuleb ta Nannettat lauluga haldjaid kutsumas. Ilmub Alice Ford ning Falstaff pu\u0308u\u0308ab kohmakalt teda emmata. Alice to\u0303mbub eemale, hoiatades, et Meg on la\u0308hedal. Meg ilmubki, et hoiatada neid teda ja\u0308litava no\u0303iakarja eest: Alice po\u0303geneb hirmu teeseldes. Ilmuvad Nannetta ja vaimud. Meg on maskeeritud roheliseks nu\u0308mfiks, Pistola saatu\u0308riks ning lapsed paharettideks ja haldjateks. Ko\u0303ik tantsivad Falstaffi u\u0308mber: nad peksavad ja lo\u0308o\u0308vad teda jalgadega. Falstaff ehmatab ennast oimetuks ja kogeb paanilist hirmu: ta usub, et kui u\u0308leloomulikke olendeid vaatab, on ta hukule ma\u0308a\u0308ratud, ja heidab na\u0308oli maha, lubades kogu aeg, et parandab oma ka\u0308itumist. A\u0308kki libiseb Bardolfo kapuuts kogemata ta na\u0308o eest. Falstaff tunneb ta a\u0308ra ja kogu komejant saab la\u0308bi. Falstaff muudab oma meelt, leppides oma alandamisega filosoofiliselt, kahetsedes, kuid hea tujuga.Shakespeare'i \"Windsori lo\u0303busates naistes\" kurdab Falstaff: \"Mulle hakkab tunduma, et mind on tehtud eesliks\" ja Henry IV esimeses osas: \"Nad kogesid kogu seda naudingut vaid ta\u0308nu minule\" ja \"Ma ei ole mitte ainult ise teravmeelne, vaid ka po\u0303hjus, miks teised on teravmeelsed.\"Ford lubab oma tu\u0308trel Nannettal dr Caiusega abielluda, kuid naised on otsustanud tema plaani nurjata. Proua Quickly teeb Bardolfost haldjakuninganna, riietades ta kleiti ja loori ning dr Caius usub, et teda pannakse paari Nannettaga. Tegelikkuses saab Nannettaga abiellumiseks o\u0303nnistuse hoopis mungariietuses Fenton. Alice Ford o\u0303hutab oma abikaasat, kes pole teadlik asjaosaliste tegelikust identiteedist, korraldama kaksikpulmad. Pa\u0308rast abiellumist eemaldavad ko\u0303ik oma maskeeringu ja petuma\u0308ng saab la\u0308bi: haldjakuninganna ehk maskeeritud Bardolfo on \"abiellunud\" dr Caiusega ning paari pandi ka kaks noort armastajat, Fenton ja Nannetta. Ford lepib oma kaotusega kombekalt. Alandatud Falstaff leiab lohutust, et lisaks temale on ka kedagi teist naeruva\u0308a\u0308ristatud."}, {"text_idx": "#000020", "text": "03.04 19:05Ooperio\u0303htu: U\u0308letamatu bel canto trago\u0308o\u0308dia \"Norma\""}, {"text_idx": "#000021", "text": "20.03 19:05Ooperio\u0303htu: Donizetti haruldane \"Favoriit\", pa\u0308rl Met'i arhiivist"}, {"text_idx": "#000023", "text": "27.02 19:05Kontserdisaalis: Metropolitani solistid laulavad Ukrainale"}, {"text_idx": "#000024", "text": "20.02 19:05Ooperio\u0303htu: Talupoja au ja Pajatsid 50 aasta eest \u2013 Franco Zeffirelli 100"}, {"text_idx": "#000026", "text": "30.01 19:05Ooperio\u0303htu: Maagiliselt pingestatud Reigi o\u0303petaja"}, {"text_idx": "#000030", "text": "Ooperiso\u0303bra aken maailma, vo\u0303imalus kuulata kuulsate ooperimajade ta\u0308naseid etendusi."}, {"text_idx": "#000031", "text": "Erakordselt suvise su\u0308giskuu kahel ko\u0303ige soojemal pa\u0308eval esietendus Rahvusooperis ja Endla teatris Promfestil kaks samal ajaja\u0308rgul kirjutatud, kuid Eestis seni lavastamata ooperit \u2013 Jules Massenet \"Tuhkatriinu\" ja Claude Debussy \"Pelleas ja Melisande\". Kuuleme ka muljeid Klaudia Taevi lauljate konkursilt. Eetris laupa\u0308eval, 30. septembril, kordub 1. oktoobri keskpa\u0308eval.Saate toimetaja on Anne Aavik."}, {"text_idx": "#000032", "text": "Klassikaraadio ootab muusikaso\u0303pru viktoriini lahendama"}, {"text_idx": "#000033", "text": "Avalik debatt Eesti muusikahariduse va\u0308ljakutsetest"}, {"text_idx": "#000034", "text": "Kontserdisaalis: Tubina festivali lo\u0303ppkontsert \u2013 ja\u0308rjepidevus loeb"}, {"text_idx": "#000035", "text": "Kontserdisaalis: Tubina festival \u2013 kangelasest persona non grata'ks"}, {"text_idx": "#000037", "text": "Kontserdisaalis: Vokaalansambel Ekmeles festivalil Sound Plasma"}, {"text_idx": "#000038", "text": "Klassikaraadios avab uksed Utoopia Saatkond"}, {"text_idx": "#000041", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000042", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]